Gdje se skrio medeni

Likovi: pripovjedač, vjeverica Verica, mudra sova

**Pripovjedač:**

Šuma nekoć zelena,
vesela i šarena,
sada posve bijela je,
u njoj mirno spava sve.

U svojoj maloj kućici,
u hrastovoj dupljici,
Verica vjeverica jedno pismo piše,
svako malo zastaje i suze briše...

**Vjeverica Verica:**

Medo, dragi prijatelju moj,
tražim te po šumi svoj,
snijeg je pao bijeli,
svatko se veseli,
a gdje si sada, medo ti
kad možemo se grudati
i snjegovića raditi.

Moje srce nema mira
i tako mi slasnog žira,
ja tražit ću te svud,
poć' za tobom bilo kud.

Kad dođeš u brlog svoj,
ti posjeti hrast moj,
dođi prijateljici
vjeverici Verici.

**Pripovjedač:**

I tako je Verica
pismo htjela medi poslat,
al' i šumskog poštara
goluba Tihomira
već dugo nigdje nema,
po kom' da ona Medenom
sad ovo pismo sprema.

Tad ugleda na grani,
mudru sovu kako sjedi
i odmah se razveseli.

**Vjeverica Verica:**

Mudra moja sovice,
draga prijateljice,
ja ne mogu letjeti,
ovo pismo odnijeti,
medi zvanom Medeni.

Njega ovdje znaju svi,
on živi na ledini,
u malenoj jazbini,
al' već dugo vremena
njega tamo nema.

Sad se brinem jako!
Nisam li ga možda
uvrijedila kako,
pa je tužan otiš'o
i nije se javio.

Bi li mogla sovo ti,
njega sada pronaći?

**Sova mudra:**

Verice, mala vjeverice,
ti morala bi znati,
da mnogi stanovnici šume
zimi idu spati.

Medo zvani Medeni,
zaboravio tebe nije,
u nekoj toploj jazbini
on se sada krije.

**Vjeverica Verica:**

Pa, jasno je k'o dan,
da prijatelj moj Medeni
spava zimski san!

Sanja snove lijepe,
slatke kao med,
u proljeće će opet doći
čim otopi se led.

Onda ćemo skupa
brati šumsko cvijeće,
još malo pa će doći
i vedro proljeće.

Tihana Lipovec Fraculj

Odgovori na pitanja.

1. Gdje se skrio medeni je:
2. priča
3. pjesma
4. igrokaz
5. Koje godišnje doba je?
6. jesen
7. proljeće
8. ljeto
9. zima
10. Tko piše pismo u hrastovoj dupljici?
11. medo Medeni
12. vjeverica Verica
13. sova Mudra
14. Kome vjeverica Verica piše pismo?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Koga je vjeverica Verica zamolila da odnese pismo medi Medenom?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Što je medo radio u svojoj jazbini?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_